Olet suurempi kuin tiimisi
Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Tänään olen Ndolassa Sambiassa pitämässä kokoussarjaa.
Pysy kanavalla, sillä uskon, -
että tulette todella nauttimaan tästä ohjelmasta.
Näytän videoita kaikkialta Sambiasta monista kokoussarjoistamme.
Nämä ovat kohokohtia.
Emme pysty siihen yksin. Jeesuskaan ei pystynyt.
Kun Jeesus aloitti julkisen työnsä, -
Hän kokosi ensimmäisenä tiimin.
Hänen tukikohtansa oli Kapernaum. Sieltä käsin Hän toimi koko Israelissa.
Tämä ohjelma on sinulle, jotta katsoisit ja uskoisit, että Jeesus elää.
KATSO JA USKO
SINUA JA LÄHIMMÄISTÄSI VARTEN
PASTORI TOMMY LILJA
KATSO JA USKO
Emme pysty työhön yksin.
Kun katsot ohjelmaa, näet paljon Tommya.
Taustallani, kanssani ja yläpuolellani on tiimi.
Tietysti kanssani on Jeesus.
Kaikkein tärkeintä on, mitä Pyhä Henki tekee, -
mutta Pyhä Henki tekee työtä ihmisten tiimeissä.
Täällä Sambiassa minulla on iso tiimi.
Se valmistelee kaikki kokoussarjat.
Se työskentelee minun ja Jeesuksen eteen ympäri vuoden.
Kun saavun tänne, minä teen oman osuuteni ja he tekevät omansa.
Jos toimii yksin, ei voi olla suurempi kuin itse on.
Jos olisin tehnyt kaiken yksin, en olisi suurempi kuin Tommy.
Asia, joka Jumalalla on minulle, on suurempi kuin Tommy.
Siksi minulla on hieno tiimi.
Annan kaiken kunnian tiimilleni, sillä ilman sitä en olisi mitään.
Nyt tapaatte pastori Markin ja hänen vaimonsa Estherin.
Uskon, että kun kuuntelette heitä, he koskettavat sydäntäsi.
Mark ja Esther Kaoma, istun kanssanne teidän puutarhassanne.
Tämä on tosi hienoa.
Olemme työskennelleet yhdessä vuodesta 2009.
Katsojat kaikkialla maailmalla ovat nähneet sinut, Mark.
Haluamme tietää, keitä Mark ja Esther ovat.
Mistä tulette? - Tietenkin olen sambialainen.
Sambiassa on kymmenen provinssia.
Tulen Luapulan provinssista.
Onko se kaukana Ndolasta? - On. Lähes 500 kilometrin päässä.
Miten kaukana se on pääkaupunki Lusakasta? - Ndola vai kotini?
Syntymäpaikkasi. - Noin 700 kilometriä.
Entä sinä, Esther. Mistä sinä tulet? - Sambian pohjoisosasta -
Kasaman kaupungista.
Niinkö? Meillä oli siellä kokoussarja. - Niin oli, viime vuonna.
Esther, oletko ollut kristitty lapsesta saakka?
Lapsuudenkotini oli katolilainen.
Kerro jotakin lapsuudestasi ja aikuiseksi varttumisesta.
Teini-iässä minussa virisi kaipuu palvella Jumalaa. En tiennyt, miten.
Sitten liityin katolilaisten nunnien joukkoon.
Olin heidän kanssaan kuusi vuotta.
Annoitko nunnalupaukset? - Annoin ensimmäisen lupauksen, -
kolmeksi vuodeksi. Sen jälkeen en enää uusinut lupausta.
Sanoin haluavani kotiin. Niinpä sitten palasin kotiin.
Vuoden kuluttua siitä tapasin Markin.
Tapasit Markin sen jälkeen, kun lähdit luostarista. - Juuri niin.
Ja Mark, entäpä sinun lapsuutesi?
Synnyin rikkinäisen avioliiton keskelle.
Isä ja äiti erosivat kauan sitten, kun olin vasta 3-vuotias.
Olen äidin kasvattama.
Ja isoäidin, tietysti.
Koulunkäynnin järjestyminen oli ongelma, -
mutta Jumalan armosta eräs kristitty veli, pastori, tuki koulunkäyntiäni.
Hän kuului eri heimoon kuin minä.
Hän tuki minua, koska hän oli kristitty.
Hän oli nähnyt myös, mitä minussa oli kristittynä, -
joten hän alkoi tukea minua. Jumala toi sen miehen auttamaan, -
jotta pääsin kouluun. Niin sain koulut käytyä.
Mitä tapahtui koulun jälkeen? - Menin heti raamattukouluun.
Kävin raamattukoulua kaksi vuotta täällä Sambiassa -
Victory Institute of Biblical Studies -oppilaitoksessa.
Myöhemmin menin Isoon-Britanniaan.
Opiskelin siellä lisää johtajuutta.
Palasin sitten takaisin.
Työskentelin Ambassadors for Christ Int'l -järjestössä täällä Sambiassa.
Johdan osastoa vieläkin.
Työskentelit matkaevankelistana. - Niin, matkaevankelistana.
Millaista se on täällä Sambiassa? Sen täytyy olla hyvin köyhää.
Tietysti. Käytämme halvimpia matkustusmuotoja, -
kuten junaa.
Tapasin matkustaa junassa Ndolasta Livingstoneen -
ja julistaa Sanaa junassa.
Joskus matkustin myös autojen lavalla.
Siihen aikaan se oli tosi halpaa.
Sillä tavalla pääsee eteenpäin pikku pätkiä, mutta se on aika hektistä.
Esther, missä ja miten tapasit Markin?
Seurakunnassamme oli seminaari.
Ambassadors for Christ tuli opettamaan seminaariin.
Olin valmistamassa ateriaa keittiössä. En ollut kuuntelemassa.
Kun tuli lounasaika, menin kutsumaan opettajat lounaalle.
Niin tapasin Markin.
Kun näin hänet, minussa tapahtui jotakin.
Niinkö? - Niin.
Olitko kuullut hänen julistavan sitä ennen? - En.
Se oli ensimmäinen kerta, kun näin hänet.
Se oli ensivaikutelma. - Aivan niin.
Söimme lounasta. Kun seminaari päättyi, -
hän lähestyi minua, tervehti minua ja osoitti olevansa kiinnostunut.
Tiesin, että välillämme oli jotakin.
Mark, mitä ajattelit, kun näit Estherin ensikertaa?
Kun näin hänet ensikertaa, sitä ennen -
olin joutunut pettymään neljästi naissuhteissani.
Olisin halunnut mennä naimisiin, mutta joka kerta suhde päättyi eroon.
Kun näin Estherin ensikertaa, hän polvistui ja kutsui minut lounaalle.
Katsoin häntä silmiin, ja sydämeni hypähti.
Tajusin, että välillämme on jotakin.
Seurasin häntä ja yritin päästä juttusille.
Hänellä oli vauva sylissään. Ajattelin, että se on hänen vauvansa.
"Onko sinulla lapsi?" - "Ei, ei! Hän on isosiskoni poika."
"Ahaa. Oletko naimisissa?" - "En."
Sanoin: "Jatketaan juttua joskus."
Myöhemmin jatkoimme jutustelua.
Aloimme seurustella.
Lopulta menin virallisesti Estherin vanhempien luo.
Maksoin heille myötäjäiset. Sanoimme: "Olemme nyt aviopari."
Montako vuotta siitä on? - Tapasin hänet vuonna 1995.
Siitä on 20 vuotta. - Juuri niin. Se oli 29.7.1995.
Seuraavana vuonna, vuonna 1996 -
16. maaliskuuta menimme naimisiin.
Milloin muutit Ndolaan? - Vuonna 1994.
Ennen sitä kuljin kaupungista toiseen.
Sinä työskentelet opettajana. - Aivan. Siihen aikaan olin opettaja.
Työskentelet edelleen.
Millä luokilla? - Yläkoulussa luokilla 8―9.
Mitä aineita opetat? - Yhteiskuntaoppia.
Yhteiskuntaoppia, selvä.
Olette olleet mukana Jumalan työssä vuosia.
Milloin kuulitte PTL-järjestöstä?
Se oli alkuvuonna 2009, luultavasti helmikuun kieppeillä.
Minulla on ystävä Etiopiassa. Hänen nimensä on Shiferaw Feyissa.
Hän oli ollut PTL-järjestön työyhteydessä lähemmin.
Kun pastori Tommy halusi tulla toiseenkin Afrikan maahan, -
Sambia nousi hänen sydämelleen.
Kun Sambia oli pastori Tommyn sydämellä, -
veli Etiopiassa ehdotti: "Tunnen Sambiassa erään veljen, -
joka työskentelee Ambassadors for Christ -järjestössä.
Otetaan häneen yhteyttä ja kysytään, voisiko siellä pitää kokoussarjaa."
Hän otti yhteyttä minuun. Minäkin koin, -
että tarvitsimme pastori Tommya Sambiaan.
Otin yhteyttä joihinkin ystäviini täällä Ndolassa ja informoin johtokuntaa.
He sanoivat: "Me olemme palvelujärjestö. Hän on työtoveri.
Miksi emme kutsuisi heitä?
Tehdään yhdessä työtä Herralle. Meillä on yhteinen vihollinen."
Esther, olet ollut mukana monissa kokoussarjoissamme -
ja johtajuusseminaareissamme. Mikä työssämme on mielestäsi erilaista -
verrattuina muihin järjestöihin, jotka järjestävät kokoussarjoja?
Nämä kokoussarjat ja seminaarit ovat erilaisia, -
koska kokoussarjan aikana ja sen jälkeen vallitsee erityinen yhteys.
Monet pastorit ja muut tulevat. Yhteys jatkuu kokoussarjan jälkeenkin.
Kerron esimerkin Kitwestä.
Jumalan miehet siellä sanoivat, etteivät he koskaan tavanneet.
Kokoussarjan jälkeen he alkoivat kokoontua.
Heillä oli vahvempi yhteys kuin ennen.
Kokoussarjoissa ihmisiä pelastuu.
Heihin pidetään yhteyttä. Muutos heidän elämässään jatkuu.
On kuin jokin lähtisi käyntiin. - Juuri niin.
Kuten hän sanoi, ensimmäiseen kokoussarjaamme Kitween -
tuli paljon pastoreita.
Mutta koska se oli uutta, he eivät oikein tienneet, mitä oli meneillään.
Sitten toiseen kokoussarjaan innostui tulemaan mukaan monia pastoreita, -
jotka eivät olleet mukana yhteystoiminnassa.
Monet arvostavat PTL-järjestön työtä.
Asutte Sambiassa. Millaisia haasteita kohtaatte?
Haasteita on paljon, mutta työmme kannalta -
suurin haaste on tietenkin liikkuminen, -
koska tiet eivät ole kovin hyväkuntoisia täällä Sambiassa.
Jos menee kyliin sisämaahan...
Koemme, ettemme voi keskittyä vain kaupunkeihin.
Myös maaseutu pitää tavoittaa.
Se on siten suurin haaste. Meillä on vain pieniä ajoneuvoja.
Ne eivät ole nelivetoja. Nelivedoilla pääsisi joka paikkaan.
Sambiassa on paikkoja, joissa on hiekkaista.
Pikkuautot eivät pärjää siellä.
Ellei sinne pääse, ei myöskään tavoiteta ihmisiä.
Se on siis haaste.
Esther, ihmiset, jotka asuvat slummissa, naiset, äidit...
Millaisia haasteita he kohtaavat päivittäin?
Heistä monet eivät ensinnäkään osaa lukea eivätkä kirjoittaa.
Ongelmana on se, mistä saa ruokaa pöytään, nälkä.
Heistä valtaosalla ei ole työtä. He vain istuvat kotona.
Jotkut yrittävät kaikkensa saadakseen myydyksi pientä kauppatavaraa, -
jotta he saisivat ruokaa. Se ei ole helppoa.
Tarkoitat siis, että kun herää aamulla, se on alusta asti kamppailua.
Aivan.
Jos eläisit slummissa, mitä tekisit aamulla ensimmäisenä?
Mitä äiti slummissa tekee ensi töikseen aamulla?
Ensin koti siivotaan.
Sitten he lähtevät ostamaan vihanneksia maatiloilta.
Sitten he myyvät vihanneksia talosta taloon saadakseen vähän rahaa.
Heidän päähuolensa on tietysti, kuka hoitaa lapsia sillä välin.
Lapsia ei voi jättääkään.
Muistan yhden tapauksen paikasta, jossa järjestämme kokoussarjan.
Kokouskentän vieressä on slummi.
Yksi äiti lähti aamulla hankkimaan elantoa.
Hän jätti lapset kotiin.
Hetken kuluttua syttyi tulipalo.
Kolmeko lapsia oli? - Kolme.
Kaikki kolme kuolivat.
Äiti oli lähtenyt hankkimaan ruokaa. Kun hän palasi...
En tiedä, onko teillä vastausta, mutta yrittäkää.
Mikä teistä on suurin ero länsimaisen yhteiskunnan, -
kuten kotimaani Ruotsin tai Yhdysvaltojen, -
keskiluokkaisten yhteiskuntien, -
sekä Sambian köyhien elämän välillä?
Slummissa ihmiset haluavat katsoa tulijaa, -
ja jos hän tulee lännestä, hänen pukeutumistaan.
Se joko karkottaa heidät tai innostaa heitä kuuntelemaan, -
mitä hän haluaa sanoa ja välittää.
Slummissa on hyvin vaikeaa -
löytää lapsia, jotka pääsevät työhön.
Ei ole työpaikkoja.
Eikö työpaikkoja ole? - Ei. Se on tosi iso haaste.
Siksi voidaankin nähdä, että on käännytty muiden asioiden puoleen, -
kuten oluen juomiseen ja huumeisiin.
Mistä he saavat olutta ja huumeita, jos heillä ei ole rahaa?
Tietysti on ihmisiä, jotka haluavat tuoda ikäviä asioita.
He haluavat sekoittaa nuorten päät.
Se on tosi yleistä.
Mikä on tilanne prostituution suhteen slummeissa? - Riehuu valtoimenaan.
Se on tosi yleistä.
Tosi yleistä.
Samoin noituus.
On myös jonkinlaista kateutta.
Joskus ihmiset alkavat tuntea kateutta, kun ei ole mitään.
Ihmiset haluavat tehdä sitä ja tätä.
Nyt esitän saman kysymyksen ensin Estherille, sitten Markille.
Miksi on tärkeää, että PTL tulee Sambiaan pitämään kokoussarjoja?
Miksi on tärkeää, että jatkamme tätä työtä?
PTL-järjestö on tärkeä Sambiassa.
Kun Tommy Lilja saarnaa, -
se on se tapa, jolla esität sanoman, kuten eilen.
Nuhtelit rukouksessa demonihenkiä, jotka pitävät ihmisiä otteessaan.
Niitä ovat esimerkiksi köyhyys, prostituutio ja pornografia.
Ne saastuttavat yhteiskuntaa.
PTL on tärkeä Sambiassa.
Monet tulevat siunatuiksi ja vapautuvat työn kautta.
Ajattelen aikaa, jolloin PTL-järjestö tuli ensikertaa Sambiaan -
ja aloitti työn täällä.
Meillä on ollut nyt yhdeksän kokoussarjaa.
Se, joka meillä on nyt, on kymmenes vuodesta 2009.
Jos työllä ei olisi ollut minkäänlaista vaikutusta, -
tällaisia määriä ei olisi tullut.
Mutta me saamme puheluita ystäviltämme eri kaupungeista.
Hekin haluavat PTL:n tulevan heidän alueelleen, -
koska he ovat nähneet ihmeet, joita Jumala on tehnyt.
He näkevät mainokset: -
Joku ei nähnyt, mutta rukouksen jälkeen hän alkoi nähdä.
Joku ei kuullut, mutta rukouksen jälkeen hän alkoi kuulla.
Se on uskomatonta.
Joka kerta, kun tulee mainoksia, että PTL-järjestö tulee, -
kaikki tietävät. Kaikki tietävät, että Jumala ilmestyy.
Arvostamme sitä.
Tämä on kymmenes kokoussarja. - Aivan. Tämä nykyinen.
Vielä on kaksi iltaa jäljellä. Mikä on ollut erityistä tässä kokoussarjassa?
Evankelioivan kokoussarjan teema on "Rauha ja parantuminen".
Voimme teeman mukaisesti nähdä, miten ihmisiä paranee -
ja rauha laskeutuu ihmisten elämään.
Kun joku vapautuu, hän saa rauhan sydämeensä.
Ensimmäisenä iltana tuli valtava väkijoukko.
Kukaan ei odottanut sellaista väkimäärää.
Tässä slummissa ei ole ikinä ollut tällaista kokoussarjaa.
Tämä on ensimmäinen laatuaan.
Yli 30 000 ihmistä tuli kuuntelemaan Jumalan Sanaa.
Ensimmäisenä iltana!
Kun he näkivät ensimmäisenä iltana ihmeitä, he kertoivat ystävilleen.
Toinen ilta, eilinen, oli aivan uskomaton.
Ihmisiä tuli valtavasti.
Tämä ilta on kolmas iltamme.
Uskomme, että taas tulee paljon väkeä.
Onko teillä kaikkien näiden vuosien jälkeen suosikkimuistoja -
kokoussarjoista?
Jotakin, mitä muistatte erityisesti.
Kaikista kokoussarjoista, kuten aiemmin mainitsin, -
mieleeni on jäänyt Kitwen kokoussarja viime vuonna.
Lapsi, joka oli sokea, koki ihmeen.
Rukouksen jälkeen hän alkoi nähdä. Hänen silmänsä avautuivat.
Hän huusi isälle: "Isi! Minä aloin nähdä!"
Isä tuli lavalle. Häntä haastateltiin.
"Sen jälkeen kun pastori Tommy rukoili Jumalaa, tapahtui tämä.
Poikani sanoi: 'Isi! Minä näen!'"
Se oli suuri ihme. Sitä on näytetty mainoksissa.
Juuri niin. Mainoksissa.
Esther, onko sinulla suosikkimuistoa?
Kitwessä oli eräs nainen.
Hän oli raskaana.
Hän ei ollut tuntenut liikkeitä. Rukouksen jälkeen -
hän tuli lavalle sanomaan: "Tunnen nyt liikkeet."
Lääkäri oli sanonut... - Hän oli raskaana.
Lääkäri oli sanonut, ettei kohdussa ole elämää.
Kun hän tuli kokoussarjaan, sinä iltana Herra kosketti häntä.
Hän alkoi tuntea liikkeitä.
Lapsi potki hänen sisällään. - Juuri niin.
Se oli todella ihmeellistä.
Viime vuonna Kasamassa, kun olimme siellä, -
oli 35-vuotias nainen, joka oli kuuro.
Rukouksen jälkeen Herra kosketti häntä. Hänen korvansa avautuivat.
Hän tuli kertomaan siitä.
Myös naapurit ja hänen seura- kuntansa pastori tulivat todistamaan -
ja kertomaan: "Tämä on se, mitä olemme nähneet ja tienneet naisesta."
Kiitämme Jumalaa, että Jumalan voima on koskettanut häntä.
Halleluja! - Aamen.
Tässä kokoussarjassakin olemme nähneet Jumalan suuria tekoja.
Suuri väkimäärä etenkin ensimmäisenä iltana -
oli meille iso ihme.
Toinen ilta ― suuri ihme meille.
Monia ihmisiä tuli.
Siellä slummissa alkoholi on suuri ongelma.
Ihmiset käyvät kapakoissa.
Tiedätkö, mitä he sanoivat eilen?
Siitä päivästä asti, kun Jumalan mies alkoi julistaa, -
ihmiset ovat jättäneet kapakat ja tulleet kokouksiin.
Kapakoita joudutaan sulkemaan.
Sittenhän meillä on herätys. - Aivan!
Tätä Jumala tekee. Hän on suuri. - Halleluja.
Kiitos, Mark ja Esther Kaoma.
Olen varma, että jatkamme työtä menestyksekkäästi -
vielä monta vuotta eteenpäin.
Kiitämme Jumalaa siitä, että olemme saaneet toimia kumppaninasi -
ja tehdä sitä, mitä teemme.
Tämä on Herran työtä. Herra avaa lisää ovia -
ja monia paikkoja Herran työlle erityisesti Sambiassa.
Minusta tuntuu, että PTL-järjestö jatkaa tulemista Sambiaan.
Olemme auttamassa ja varmistamme, -
että kaikki sujuu ja että ryöstämme helvetin ja kansoitamme taivaan.
Aamen siihen. Kiitos. - Aamen!
Mark ja Esther ovat upeita ihmisiä.
He ovat aarre Jumalalta Jumalan valtakunnassa.
On ilo työskennellä heidän kanssaan.
Jumalan siunausta! Kiitos, että katsoit ohjelmaa.
Minulla on tämänkaltaisia tiimejä kaikkialla maailmassa.
Olen siunattu ja kiitollinen Jumalalle, sillä he ovat Jumalan miehiä ja naisia.
Jos haluat olla osa sitä, mitä Jeesus tekee, -
olet tervetullut osaksi sitä, mitä me teemme yhdessä Jeesuksen kanssa.
Tiedän, että sinulla on kutsu elämäsi yllä.
Jeesus etsii ihmisten kalastajia.
Uskon, että sinä olet sellainen kalastaja.
Jeesuksen nimessä, olen Tommy Lilja PTL-järjestöstä, -
Ndola, Sambia.
Tämä tässä on uusin kirjani, "Luomiskoodi".
Onko luomisessa oikein koodikin? On.
Luomisessa on koodi.
En nyt paljasta, mikä se on ja mikä sen nimi on, -
mutta kerron, että kun Jumala loi taivaan ja maan, -
Hän loi sen tietyn koodin mukaan, ja luomisessa on koodi.
Tahdon ihmisten tuntevan koodin, jotta he voivat käyttää sitä.
Kun ymmärtää, mikä koodi on ja mikä sen nimi on, -
sitä voi käyttää. Koodin avulla voi sulkea ja avata kaiken.
Kirjan loppuosa käsittelee enemmänkin ihmistä.
Tiedäthän, olet vain yhden ajatuksen päässä menestyksestä.
Autan luku luvulta ymmärtämään, -
kuka olet, mitä voit tehdä ja millaista taistelua käydään ajatusmaailmassasi.
Parasta tässä on se, etten myy kirjaani. Jaan niitä ilmaiseksi.
Haluan sinunkin ammentavan kirjoi- tuksistani, sillä tämä on Jumalalta.
Jumala haluaa puhua sinulle sekä opettaa ja rohkaista sinua, -
jotta sinusta voi tulla se, joka olet Kristuksessa.
Lähetä minulle sähköpostia tai soita meille.
Lähetämme kirjan sinulle ilmaiseksi.
Suomennos: Marianne Tenetz